**Az Állatorvostudományi Egyetem**

**Új Nemzeti Kiválóság Program**

**Ügyrendje**

****

**2018. június 19.**

*Az Új Nemzeti Kiválóság Program (a továbbiakban: ÚNKP) Magyarország Kormánya által a nemzeti felsőoktatási kiválóság támogatására alapított ösztöndíjprogram.*

*Az ÚNKP célja, hogy támogassa a hazai kutatói és alkotóművészi utánpótlást, a tudományos és művészeti pályán való elindulást majd pályán tartást, valamint a fiatal kiválóságok támogatásával segítse a nemzetközi szinten is kiváló, tapasztalt kutatók és alkotók munkáját. Az ÚNKP ösztönzi a kimagasló kutatási és alkotói tevékenységet, a kiváló teljesítményt nyújtó, magyarországi felsőoktatási intézménynél kutatást és alkotó tevékenységet folytató – alapképzésben, mesterképzésben vagy doktori képzésben részt vevő – hallgatók, doktorjelöltek, 45 év alatti oktató, kutatók támogatásával. Az ÚNKP a kutatói, alkotói kiválóságot minden tudomány- és művészeti területet figyelembe véve kívánja elősegíteni a tudományos kutatásokat és az innovációt.*

*Az ÚNKP a kutatói életpálya egyes szakaszaiban nyújtott nemzetközi színvonalú támogatással a kutatás és innováció területén elősegíti a jövő nemzedék kutatói, művészeti életpályára vonzását, illetve a már pályán lévő kutatók, művészek kutatói, alkotói tevékenységének megvalósulását. A kiválóság támogatása serkenti a versenyt, a kutatói, alkotói korfa kiegyensúlyozottabbá válását, a felhalmozott tudás Magyarországon történő hasznosulását. Az ÚNKP közvetve erősíti a felsőoktatási alapkutatásokat, a kiemelkedő kutatói, alkotói munka támogatásával példaértékű mintát biztosít a kiválóság elismerésére, elősegíti, hogy a magyar intézményekben felhalmozódott szakmai ismeretek, kutatási, alkotói eredmények hozzáférhetővé és felhasználhatóvá váljanak a tudományos, művészi közösség számára.*

*Az ÚNKP-t a nemzeti felsőoktatási kiválóságról szóló 24/2013. (II. 5.) Korm. rendelet 9-12. §-a szabályozza.*

Az Ösztöndíjprogram öt részből áll, amelyre az alábbi személyek pályázhatnak:

***„A” keretre:***

Az intézményhez a 2018/2019. tanévre alapképzésre teljes idejű (nappali) képzésre jelentkezők, **(Felsőoktatási Alapképzés Hallgatói Kutatói Ösztöndíj):**

* a pályázat benyújtásakor alapképzés/mesterképzés keretében a Pályázati Kiírás mellékletében meghatározott állami felsőoktatási intézménnyel hallgatói jogviszonyban állnak (**„I.” típusú pályázat**), vagy
* valamely, a Pályázati Kiírás mellékletében meghatározott állami felsőoktatási intézmény 2017/2018. tanévre az általános felsőoktatási felvételi eljárás keretében meghirdetett alapképzésére/mesterképzésre felvételi jelentkezési kérelmet nyújtottak be (**„II.” típusú pályázat**).

Az intézményhez a 2018/2019. tanévre mester- (osztatlan) képzésre bármely munkarendre jelentkezők, **(Felsőoktatási Mesterképzés Hallgatói Kutatói Ösztöndíj):**

* a pályázat benyújtásakor mester (osztatlan) képzés keretében a Pályázati Kiírás mellékletében meghatározott felsőoktatási intézménnyel hallgatói jogviszonyban állnak **(„I.” típusú pályázat)**, vagy
* valamely, a Pályázati Kiírás mellékletében meghatározott felsőoktatási intézmény 2018/2019. tanévre az általános felsőoktatási felvételi eljárás keretében meghirdetett mester (osztatlan) képzésére felvételi jelentkezési kérelmet nyújtottak be **(„II.” típusú pályázat**).

***„B” keretre (Felsőoktatási Doktori Hallgatói, Doktorjelölti Kutatói Ösztöndíj):***

* a pályázat benyújtásakor doktori képzés keretében a Pályázati Kiírás mellékletében meghatározott fogadó felsőoktatási intézménnyel bármely munkarendben hallgatói jogviszonyban állnak, **(„I.” típusú pályázat),** vagy
* valamely, a Pályázati Kiírás mellékletében meghatározott fogadó felsőoktatási intézmény által 2018/2019. tanévre bármely munkarendben meghirdetett doktori képzésre felvételi jelentkezési kérelmet nyújtottak be vagy szándékoznak benyújtani **(„II.” típusú pályázat).**
* a pályázat benyújtásakor doktorjelölti jogviszonyban állnak valamely, a Pályázati Kiírás 1. számú mellékletében meghatározott fogadó felsőoktatási intézménnyel **(„III.” típusú pályázat**), vagy
* a 2018/2019. tanévben, legkésőbb 2019. január 31-ig várhatóan doktorjelölti jogviszonyt létesítenek a Pályázati Kiírás 1. számú mellékletében meghatározott fogadó felsőoktatási intézménnyel **(„IV.” típusú pályázat**).

***Bolyai+ Felsőoktatási Fiatal Oktatói, Kutatói Ösztöndíjra:***

Jelen ösztöndíjpályázatra azon, az alábbi feltételeknek maradéktalanul megfelelő, bármely tudományterületen kiemelkedő teljesítményt nyújtó hallgatók nyújthatnak be pályázatot, akik

* az MTA nyílt pályázatán Bolyai János Kutatási Ösztöndíjat nyertek el, vagy a 2018. évi nyílt Bolyai pályázatra pályáznak, **ÉS**
* várhatóan **2018. szeptember 1. - 2019. június 30. között Bolyai János Kutatási Ösztöndíj keretében ösztöndíjas jogviszonyban állnak** és a pályázat benyújtásakor valamely jelen Pályázati Kiírás mellékletében meghatározott **fogadó felsőoktatási intézménnyel 2018. szeptember 1. - 2019. június 30. közötti oktatói, kutatói munkavégzésre irányuló jogviszonyuk, vagy munkavégzésre irányuló egyéb jogviszonyuk** legkésőbb 2018. szeptember 1. napjáig várhatóan **keletkezik.**

***“Tehetséggel fel!” Felsőoktatást Megkezdő Kutatói Ösztöndíj***

Jelen ösztöndíjpályázatra azon, az alábbi feltételeknek maradéktalanul megfelelő, bármely tudományterületen kiemelkedő teljesítményt nyújtó hallgatók nyújthatnak be pályázatot, akik

* valamely, a Pályázati Kiírás 1. számú mellékletében meghatározott felsőoktatási intézmény 2018/2019. tanévre az általános felsőoktatási felvételi eljárás keretében meghirdetett alapképzésére, osztatlan mesterképzésre felvételi jelentkezési kérelmet nyújtottak be,
* az ösztöndíjas jogviszony létesítésekor igazolni tudják **első évfolyamon** teljes idejű (nappali) alapképzésen vagy osztatlan mesterképzésen (bármely munkarend) **aktív hallgatói jogviszonyukat**,
* vállalják, hogy az ösztöndíjas időszakban – témavezetőközreműködésével – a fogadó felsőoktatási intézmény keretében **kutatási tevékenységet végeznek**, valamint az ösztöndíjas időszak alatt a fogadó felsőoktatási intézmény számára a tudományos kutatási, fejlesztési munkájuk eredményeit hozzáférhetővé teszik. A pályázat
* vállalják, hogy az ösztöndíjas időszak alatt havonta legalább 1 magyar nyelvű vagy idegen nyelvű **szakirodalmat feldolgoznak**, és azokból **szakirodalmi összefoglaló tanulmányt készítenek** (amennyiben lehetséges további kutatási irány vagy irányok megjelölésével) az ösztöndíjas időszak végéig, valamint az **intézményi ÚNKP rendezvényen részt vesznek (kötelező vállalás).**

1. **Pályázat lebonyolításának rendje és a felelősök megnevezése**
   1. Határidőre beérkező pályázatok formai ellenőrzése, hiánypótlás bekérése, kiadás szakértésre.

Felelős: ÚNKP ügyintéző

* 1. Szakértői vélemények összesítése, rangsor felállítása, felterjesztés az EMMI részére.

Felelős: ÚNKP ügyintéző

* 1. Átcsoportosítási kérelem előkészítése, egyéb adminisztratív feladatok ellátása

Felelős: ÚNKP ügyintéző

* 1. Ösztöndíjszerződések előkészítése, aláíratása

Felelős: ÚNKP ügyintéző

* 1. Költségterv elkészítése

Felelős: ÚNKP ügyintéző

* 1. Szakmai záró beszámolók bekérése, kiadása szakértésre

Felelős: ÚNKP ügyintéző

* 1. Gondoskodás a pénzügyi és szakmai beszámoló elkészítéséről

Felelős: ÚNKP koordinátor

* 1. Hallgatókkal és a Támogatóval történő kapcsolattartás. Határidők figyelemmel kísérése

Felelős: ÚNKP ügyintéző

* 1. A felsorolt feladatok ellenőrzése, koordinálása, az egyetemi felsővezetéssel történő kapcsolattartás

Felelős: ÚNKP koordinátor

A feladatok részletes leírását a Működési szabályzat *IV. A fogadó felsőoktatási intézményekre vonatkozó szabályok* tartalmazza, a pontos határidőket pedig a Támogató által összeállított feladat- és ütemterv.

1. **Összeférhetetlenségi szabályok**

A beadott pályázati anyagok értékelése, a szakmai beszámoló bírálata során a bíráló személy nem lehet a pályázó témavezetője, hozzátartozója.

Az Egyetem nem adhat tájékoztatást a pályázó számára a bíráló személyéről sem a pályázat, sem a szakmai záró beszámoló elbírálása során.

1. **Pályázatok értékelésének szempontrendszere**

A pályázatok értékelése során a Pályázati kiírás bírálati szempontjait vesszük alapul.

* 1. Felsőoktatási Alapképzés Hallgatói Kutatói Ösztöndíj „I.” típusú

|  |  |
| --- | --- |
| **Bírálati szempontok** | **Maximális pontszám** |
| **Tanulmányi eredmények4:**  **tudományos és művészeti pályázat esetén** (leendő felsőbb éves alapképzésben részt vevő hallgatók):   agrár, műszaki, orvos- és egészségtudomány, természettudomány képzési területeken folyó alapképzésben teljesített utolsó két lezárt félévének súlyozott tanulmányi átlagának számtani átlaga, mínusz 3,5 szorozva 20-al (kizárólag egy lezárt félév esetén a súlyozott tanulmányi átlag)   egyéb képzési területen folyó alapképzésben teljesített utolsó két lezárt félévének súlyozott tanulmányi átlagának számtani átlaga, mínusz 4,0 szorozva 30-cal (kizárólag egy lezárt félév esetén a súlyozott tanulmányi átlag). | 30 |
| **A pályázat benyújtásáig megvalósult tudományos, művészeti tevékenységek**  - TDK, OTDK részvételt, OTDK minősített helyezés;  - szakkollégiumi tevékenység;  - tudományos/művészeti díjak, ösztöndíjak;  - szakmai-közösségi tevékenység, kutatásokban, kutatási terepmunkában való részvétel;  - tudományos ismeretterjesztő/tudománynépszerűsítő tevékenység, tudományos művészeti teljesítmény, nemzetközi megmérettetés;  - publikációs tevékenység (publikációs lista alapján, elektronikusan feltöltött publikációk esetén elegendő az MTMT hivatkozás), egyéb publikált cikkek, közlemények, tanulmányok;  - szakmai előadások/kiállítások tartása;  - hazai és nemzetközi konferencián, kiállításon való részvétel;  - egyéb releváns szakmai tevékenység bemutatása. | 25 |
| **Matematikai, természettudományos, műszaki és informatikai (MTMI) területen, valamint agártudományok tudományterületen belül végzett kutatási téma** | 5 |
| **A kutatási terv kutatócsoport keretében kerül megvalósításra**  **VAGY**  **A Pályázó a Magyar Tudományos Akadémiával vagy a fogadó felsőoktatási intézményen kívüli felsőoktatási intézménnyel kutatócsoport keretében együttműködik a kutatási terve megvalósítása során** | 4 |
| **Nyelvtudás**  - egy darab felsőfokú nyelvvizsga /C1/ – 4 pont;  - egy darab középfokú nyelvvizsga /B2/ – 2 pont;  AZONBAN legfeljebb 6 pont szerezhető az igazolt idegennyelv-tudásért | 6 |
| **Kutatási terv**  A téma tudományos fontossága, a téma újszerűsége, a kutatás közvetlen hasznosulása, a várható eredmények hasznosíthatósági területei, a kutatás publikációs/alkalmazási lehetőségei, a kutatási terv kidolgozottsága, a kutatás megvalósíthatósága, a kutatás teljesítésének tervezett ismertetése, a kutatási témához kapcsolódó egyéb (nem témavezetői) ajánlás, vállalások | 30 |
| **Összesen** | 100 |

* 1. Felsőoktatási Alapképzés Hallgatói Kutatói Ösztöndíj „II.” típusú

|  |  |
| --- | --- |
| **Bírálati szempontok** | **Maximális pontszám** |
| **Tanulmányi eredmények:**  **tudományos pályázat esetén** (leendő első éves alapképzésben részt vevő hallgatók):   a pályázó középfokú képzésben teljesített utolsó két lezárt félévének számtani átlaga, mínusz 4,0 szorozva 30-cal,   külföldi vagy Magyarországon működő külföldi rendszerű oktatási intézményekben végzettek esetén a felsőoktatási felvételi eljárás keretében megkapott érettségi eredmények (osztályzatok) számtani átlaga, mínusz 4,0 szorozva 50-nel. | 50 |
| **A pályázat benyújtásáig megvalósult tudományos, művészeti tevékenységek**  tudományos/művészeti díjak, ösztöndíjak;   szakmai-közösségi tevékenység, kutatásokban, kutatási terepmunkában való részvétel;   tudományos ismeretterjesztő/tudománynépszerűsítő tevékenység,   tudományos művészeti teljesítmény, nemzetközi megmérettetés;   publikációs tevékenység (publikációs lista alapján, elektronikusan feltöltött publikációk esetén elegendő az MTMT hivatkozás), egyéb publikált cikkek, közlemények, tanulmányok;   szakmai előadások/kiállítások tartása;   hazai és nemzetközi konferencián, kiállításon való részvétel;   egyéb releváns szakmai tevékenység bemutatása.  **Továbbá tudományos és művészeti pályázat esetén:**   országos középiskolai tanulmányi vagy tudományos versenyeken való részvétel, eredmény13,   a kutató diákok országos konferenciáján való részvétel, illetve eredmény,   hivatalosan dokumentált részvétel a Magyar Tudományos Akadémia által különböző tudományterületeken középiskolás diákok részére szervezett Nyári Tábor munkájában,   hivatalosan dokumentált részvétel felsőoktatási intézmények kollégiumai, alapítványai által középiskolások számára szervezett tudományos kutatótábor munkájában,   középiskolai egyéni és/vagy csoportos tudományos, művészeti tevékenység során elért értékelhető, dokumentált teljesítmény   egyéb középiskolai eredmények.  Továbbá művészeti területen pályázók esetén: maximum 10 tételes szakmai portfólió összeállítása (művészeti produktum). | 30 |
| **Matematikai, természettudományos, műszaki és informatikai (MTMI) területen, valamint agártudományok tudományterületen belül végzett kutatási téma** | 14 |
| **Nyelvtudás**  - egy darab felsőfokú nyelvvizsga /C1/ – 4 pont;  - egy darab középfokú nyelvvizsga /B2/ – 2 pont;  AZONBAN legfeljebb 6 pont szerezhető az igazolt idegennyelv-tudásért | 6 |
| **Összesen** | 100 |

1. Például 3,9 –es átlag esetén elérhető pontszám számítása: 3,9-3,5=0,4x20=8 pont, 5,0 átlagnál: 5,0-3,5=1,5x20= 30 pont,

3.3 Felsőoktatási Mesterképzés Hallgatói Kutatói Ösztöndíj „I.” típusú

|  |  |
| --- | --- |
| **Bírálati szempontok** | **Maximális pontszám** |
| **Tanulmányi eredmények4:**  **„I.” típusú osztott mesterképzésre (leendő felsőbb éves hallgatók) jelentkező tudományos, művészeti pályázók:**   agrár műszaki, orvos- és egészségtudomány, természettudomány képzési területeken folyó osztott mesterképzésben teljesített utolsó két lezárt félév súlyozott tanulmányi átlagának számtani átlaga, mínusz 3,5 szorozva 20-al (kizárólag egy lezárt félév esetén a súlyozott tanulmányi átlag),   egyéb képzési területen folyó osztott mesterképzésben teljesített utolsó két lezárt félév súlyozott tanulmányi átlagának számtani átlaga, mínusz 4 szorozva 30-cal (kizárólag egy lezárt félév esetén a súlyozott tanulmányi átlag).  **„I.” típusú osztatlan mesterképzésre (leendő felsőbb éves hallgatók) jelentkező tudományos, művészeti pályázók:**   agrár, műszaki, orvos- és egészségtudomány, természettudomány képzés területeken folyó osztatlan mesterképzésben teljesített utolsó két lezárt félév súlyozott tanulmányi átlagának számtani átlaga, mínusz 3,5 szorozva 20-al (kizárólag egy lezárt félév esetén a súlyozott tanulmányi átlag),   egyéb képzési területen folyó osztatlan mesterképzésben teljesített utolsó két lezárt félév súlyozott tanulmányi átlagának számtani átlaga, mínusz 4 szorozva 30-cal (kizárólag egy lezárt félév esetén a súlyozott tanulmányi átlag).  **„II.” típusú osztott mesterképzésre jelentkező tudományos, művészeti pályázók (leendő első évfolyam):**   a pályázó alapképzésben teljesített utolsó két lezárt félév súlyozott tanulmánya átlagának számtani átlaga, mínusz 4, szorozva 30-cal. | 30 |
| **A pályázat benyújtásáig megvalósult tudományos, művészeti tevékenységek**   TDK, OTDK részvételt, OTDK minősített helyezés;   szakkollégiumi tevékenység;   tudományos/művészeti díjak, ösztöndíjak;   szakmai-közösségi tevékenység, kutatásokban, kutatási terepmunkában való részvétel;   tudományos ismeretterjesztő/tudománynépszerűsítő tevékenység, tudományos művészeti teljesítmény, nemzetközi megmérettetés;   publikációs tevékenység (publikációs lista alapján, elektronikusan feltöltött publikációk esetén elegendő az MTMT hivatkozás), egyéb publikált cikkek, közlemények, tanulmányok;   szakmai előadások/kiállítások tartása;   hazai és nemzetközi konferencián, kiállításon való részvétel;   egyéb releváns szakmai tevékenység bemutatása; | 30 |
| **Matematikai, természettudományos, műszaki és informatikai (MTMI) területen, valamint agártudományok tudományterületen belül végzett kutatási téma** | 5 |
| **A kutatási terv kutatócsoport keretében kerül megvalósításra,**  **VAGY**  **A pályázó a Magyar Tudományos Akadémiával vagy a fogadó felsőoktatási intézményen kívüli felsőoktatási intézménnyel kutatócsoport keretében együttműködik a kutatási terve megvalósítása során** | 4 |
| **Nyelvtudás**   egy darab felsőfokú nyelvvizsga /C1/ – 4 pont;   egy darab középfokú nyelvvizsga /B2/ – 2 pont;  AZONBAN legfeljebb 6 pont szerezhető az igazolt idegennyelv-tudásért | 6 |
| **Kutatási terv**  A téma tudományos fontossága, a téma újszerűsége, a kutatás közvetlen hasznosulása, a várható eredmények hasznosíthatósági területei, a kutatás publikációs/alkalmazási lehetőségei, a kutatási terv kidolgozottsága, a kutatás megvalósíthatósága, a kutatás teljesítésének tervezett ismertetése, a kutatási témához kapcsolódó egyéb (nem témavezetői) ajánlás, vállalások | 25 |
| **Összesen:** | 100 |

4Például 3,9 –es átlag esetén elérhető pontszám számítása: 3,9-3,5=0,4x20=8 pont, 5,0 átlagnál: 5,0-3,5=1,5x20= 30 pont,

* 1. Felsőoktatási Mesterképzés Hallgatói Kutatói Ösztöndíj „II.” típusú

|  |  |
| --- | --- |
| **Bírálati szempontok** | **Maximális pontszám** |
| **Tanulmányi eredmények4:**  **Tudományos pályázat esetén:**  ** a pályázó középfokú képzésben teljesített utolsó két lezárt félévének számtani átlaga, mínusz 4, szorozva 50-nel.**  ** külföldi vagy Magyarországon működő külföldi rendszerű oktatási intézményekben végzettek estén a felsőoktatási felvételi eljárás keretében megkapott érettségi eredmények (osztályzatok) számtani átlaga, mínusz 4, szorozva 50-nel.** | 50 |
| **A pályázat benyújtásáig megvalósult tudományos, művészeti tevékenységek:**  ** tudományos/művészeti díjak, ösztöndíjak;**  ** szakmai-közösségi tevékenység, kutatásokban, kutatási terepmunkában való részvétel;**  ** tudományos ismeretterjesztő/tudománynépszerűsítő tevékenység;**  ** tudományos művészeti teljesítmény, nemzetközi megmérettetés;**  ** szakmai előadások/kiállítások tartása;**  ** hazai és nemzetközi konferencián, kiállításon való részvétel;**  ** egyéb releváns szakmai tevékenység bemutatása.**  **Továbbá:**  ** az Oktatási Hivatal által elismert Országos Középiskolai Tanulmányi Verseny (OKTV) döntőjében való részvétel, illetve elért eredmény15;**  ** valamelyik szaktárca által elfogadott országos tanulmányi verseny döntőjében való részvétel, illetve a döntőjében elért eredmény;**  ** a kutató diákok országos konferenciáján való részvétel, illetve eredmény;**  ** hivatalosan dokumentált részvétel felsőoktatási intézmények kollégiumai, alapítványai által középiskolások számára szervezett tudományos kutatótábor munkájában;**  ** középiskolai egyéni és/vagy csoportos tudományos, művészeti tevékenység során elért értékelhető, dokumentált teljesítmény.** | 30 |
| **Matematikai, természettudományos, műszaki és informatikai (MTMI) területen, valamint agártudományok tudományterületen belül végzett kutatási téma** | 14 |
| **Nyelvtudás**   egy darab felsőfokú nyelvvizsga /C1/ – 4 pont;   egy darab középfokú nyelvvizsga /B2/ – 2 pont;  AZONBAN legfeljebb 6 pont szerezhető az igazolt idegennyelv-tudásért | 6 |
| **Összesen:** | 100 |

3.5 Felsőoktatási Doktori Hallgatói, Doktorjelölti Kutatói Ösztöndíj

|  |  |
| --- | --- |
| **Bírálati szempontok** | **Maximális pontszám** |
| **A pályázat benyújtását megelőző 5 év5 tudományos tevékenysége összesen** | **40** |
| Tudományos publikáció, megadott szabadalom, védett alkotások | 16 |
| Konferencia, előadások | 8 |
| Tudományos díjak, ösztöndíjak, OTDK | 16 |
| **Matematikai, természettudományos, műszaki és informatikai (MTMI) területen, valamint agártudományok tudományterületen belül végzett kutatási téma** | **10** |
| **A kutatási terv kutatócsoport keretében kerül megvalósításra**  **VAGY**  **A Pályázó a Magyar Tudományos Akadémiával vagy a fogadó felsőoktatási intézményen kívüli felsőoktatási intézménnyel kutatócsoport keretében együttműködik a kutatási terve megvalósítása során** | **5** |
| **Egyéb szakmai (tudományos és oktatási) tevékenység** (pl. részvétel tudományos közéletben, szerkesztői, szakértői-bírálói tevékenység, tudományos ismeretterjesztő tevékenység, stb.) | 5 |
| **Kutatási terv**  A téma tudományos fontossága, a téma újszerűsége, a kutatás közvetlen hasznosulása, a várható eredmények hasznosíthatósági területei, a kutatás publikációs/alkalmazási lehetőségei, a kutatási terv kidolgozottsága, a kutatás megvalósíthatósága, a kutatás teljesítésének tervezett ismertetése, a kutatási témához kapcsolódó egyéb (nem témavezetői) ajánlás, vállalások | 40 |
| **Összesen** | 100 |

5a gyermeknevelés céljából igénybe vett csecsemőgondozási díj (CSED), valamint a gyermekgondozási díj (GYED) igénybevételének ideje az elmúlt 5 év tudományos, művészeti tevékenységének számításakor nem kerül figyelembe vételre

1. **Az intézményi 40%-os támogatás felhasználására vonatkozó belső szabályok**

Az intézményi 40%-os támogatás az ösztöndíjjal támogatott kutatás dologi és felhalmozási költségeinek, valamint a Fogadó felsőoktatási intézmény általános költségeinek fedezetére fordítható, mely az ösztöndíjas kutatásával összefüggő Fogadó felsőoktatási intézményi működési költségeket (rezsi) valamint az ösztöndíjprogram lebonyolításával összefüggő egyéb költségeket jelenti. Az általános- és lebonyolítási költségek összege nem haladhatja meg a 40%-os intézményi támogatás összegének 50 %-át.

Az intézményi 40%-os támogatás felhasználására vonatkozó elszámolási szabályokat az ÚNKP Ösztöndíj Működési Szabályzat 4. számú melléklete tartalmazza.

1. **Az Ösztöndíjas szakmai záró beszámoló benyújtásával kapcsolatos rendelkezések**
   1. A záró szakmai beszámoló elkészítéséhez az Intézmény által összeállított, mellékelt szempontrendszert szükséges használni (Záró szakmai beszámoló).
   2. A záró szakmai beszámoló beadási határidejét a feladat és ütemterv tartalmazza, az ösztöndíjas hallgatók a Pályázati adatlapon szereplő e-mail címen keresztül kerülnek kiértesítésre.
   3. A beszámolót két eredeti, aláírt- és egy elektronikus példányban szükséges leadni a Pályázati Osztály- ÚNKP ügyintéző részére. Az elektronikus példányt a [palyazat@univet.hu](mailto:palyazat@univet.hu) e-mail címre szükséges megküldeni
   4. A szakértésre rendelkezésre álló idő 8 munkanap.
   5. A szakmai záró beszámoló véleményezése a mellékelt Bírálati adatlap alapján történik.

Az eljárásrendben nem szabályozott kérdéseket illetően a Pályázati felhívás, illetve a Működési Szabályzat iránymutatása a mérvadó.

Az Állatorvostudományi Egyetem Szenátusa a jelen ügyrendet …2017/2018 SZT számú határozatával 2018. napján elfogadta. Jelen ügyrend a Szenátus döntését követően, a kancellári egyetértést követő napon lép hatályba, amellyel egyidejűleg hatályát veszti a 2017. június 6-án elfogadott ÚNKP Ügyrend.

**Az Egyetem Szenátusa nevében**

|  |  |
| --- | --- |
| dr. Battay Márton  a Szenátus titkára | Dr. Sótonyi Péter  a Szenátus elnöke |

**egyetértek**

|  |  |
| --- | --- |
| Budapest, 2018. | dr. Bohátka Gergely  kancellár |

**Záró szakmai beszámoló**

Ösztöndíjas neve:

Szerződés száma:

Lakcím:

Adószám:

Kutatási téma:

1. Röviden fogalmazza meg a program tervezett célját (kutatási terv)
2. Hogyan valósul meg a tervezett program munkaterve? (feladatok, tevékenységek, időterv)
3. Ismertesse a kutatása során alkalmazott módszereket!
4. Kérjük, röviden ismertesse a program eredményeit, az eredmények és a támogatás hasznosulását
5. Mutassa be a program megvalósításában részt vevő szakembereket, szervezeteket, ha vannak ilyenek
6. Kérjük ismertesse, hogy a kutatási tervéhez képest történt - e eltérés a témájában, ha igen, milyen szakmai okok vezettek a módosításhoz
7. Sorolja fel munkájának, eredményeinek nyilvános megjelenéseit (szakdolgozat, diplomadolgozat, TDK, OTDK, előadás, poszter, konferencia részvétel, stb.)!
8. Csatolja a publikációk másolatait! Ha nem a szövegben kerültek beszerkesztésre a kutatással kapcsolatos képek, táblázatok, akkor mellékletként kérjük ide csatolja.

Kelt:

…………………………………… …………………………………

Ösztöndíjas aláírása Témavezető aláírása

**ÚNKP szakmai beszámoló értékelési adatlap**

**ÚNKP ösztöndíjas neve:**

|  |  |  |
| --- | --- | --- |
| Bírálati szempontok | Adható max. pontszám | Elért pontszám |
| Előírtaknak megfelelő forma, gondos szerkesztés | 5 |  |
| Átgondolt, logikusan felépített kutatási terv | 5 |  |
| Kutatási tervhez képest hogyan valósult meg a feladatok ütemezése | 5 |  |
| Választott módszertan alkalmazása | 5 |  |
| Célkitűzés(ek), módszertan, eredmények, következtetések, javaslatok összhangja | 5 |  |
| Általános közérthetőség, követhetőség, nyelvezet | 5 |  |
| Eredmények helytállósága | 5 |  |
| Támogatás hasznosulása | 5 |  |
| Elszámolt költségek összhangja a kutatással | 5 |  |
| Eredmények népszerűsítése, publikációs aktivitás | 5 |  |
| Összesen | 50 |  |

Ponthatárok: 50-45 kiváló

44-30 megfelelő

29-0 nem megfelelő

A bírálat alapján a beadott beszámoló minősítése: nem megfelelő/megfelelő/kiváló

Dátum:

bíráló aláírása